Caproni Vizzola F.5

**Caproni Vizzola F.5** - XX a. ketvirtojo dešimtmečio pabaigoje Italijos įmonės Caproni sukurtas naikintuvas, vienvietis žemasparnis monoplanas su išskleidžiama važiuokle.  

## Sukūrimas
„F.5“ buvo kuriamas lygiagrečiai su Caproni Vizzola F.4. Abu orlaiviai naudojo bendrą planerį. Lėktuvą projektuoti 1937 m. pabaigoje pradėjo F. Fabrizi vadovaujama komanda. Orlaivio fiuzeliažas buvo iš suvirintų plieninių vamzdelių, sparnai buvo mediniai. Fiuzeliažas buvo padengtas diuralumino skarda, sparnas - įtempta fanera. Į F.5 (kas reiškė „Fabrizi 5“) buvo montuojamas dvieilis 14 cilindrų radialinis variklis Fiat A.74 RC 38 , o į F.4 Fabrizi ir jo komanda ketino montuoti vandeniu aušinamą variklį. F.4 projektas vyko lėčiau, nes Italijos oro ministerija nepritarė siūlomo variklio naudojimui. F.5 kūrimas su tokiomis kliūtimis nesusidūrė. 

F.5 prototipas pirmą kartą pakilo 1939 m. vasario 19 d. Oficialių bandymų metu orlaivis parodė labai gerą manevringumą. Tai paskatino užsakyti ir antrą prototipą, ir 12 priešprodukcinių modelių. Paskutinis iš priešprodukcinių orlaivių buvo pasirinktas naudoti kaip prototipas atnaujintoje F.4 programoje, o kiti F.5. buvo perduoti *Regia Aeronautica* (Italijos karališkosioms oro pajėgoms). 

Serijiniu būdu F.5. nebuvo gaminami, nes Caproni nusprendė gaminti pranašesnį naikintuvą Caproni Vizzola F.6M. 

## Naudojimo istorija
*Visus* 11 priešprodukcinių naikintuvų F.5. *Regia Aeronautica* priskyrė 51 šturmo pulko (51° *Stormo)* 300-ąjai naikintuvų eskadrilei (300° *Squadriglia)*. 1942 m. jie buvo naudojami 167 aviacijos grupėje (167° *Gruppo)* kaip naktiniai naikintuvai. 

F.5. buvo siūlomi užsienio klientams. Teigiama, kad "Aeroplani Caproni" dukterinė įmonė Peru įgijo gamybos licenciją, tačiau jokie F.5. modeliai Peru nebuvo gaminami. 

## Variantai

; F.5 
: Prototipas ir priešprodukcinis orlaivis, varomas radialiniu varikliu Fiat A.74 RC 38. Pagaminta 13 vienetų. 14-asis lėktuvo karkasas buvo baigtas kaip Caproni Vizzola F.4. 
; F.5bis 
: Vienas modifikuotas F.5., varomas 1175 AG galios varikliu Alfa Romeo RAI000 RC44-la Monsonie (it. *Musonas*) (licencijinis DB 601A-l) . 
; F.5. gama
: Vienvietis arba dvivietis lavinimosi lėktuvas, varomas 540 AG Isotta Fraschini Gamma RC35 IS oru aušinamu varikliu, ginkluotas vienu 7,7 mm. Breda-SAFAT kulkosvaidžiu, kurio projektinis didžiausias greitis turėjo siekti 408 km/h. Gamyba nepradėta. 

## Naudotojai

* Italijos Karalystė: *[[Regia Aeronautica]]*

## Specifikacijos (F.5)

Duomenys iš *Italian Civil and Military Aircraft 1930-1945*

Bendros charakteristikos

* **Ilgis:** 7,90&nbsp;m (25&nbsp;pėdų 11&nbsp;colių)
* **[[Sparno mojis|Sparnų mojis]]:** 11,3&nbsp;m (37&nbsp;pėdų1&nbsp;colis)
* **Aukštis:** 3&nbsp;m (9&nbsp;pėdos 10&nbsp;colių)
* **Sparnų plotas:** 17,6&nbsp;m² (189&nbsp;kv. pėdų)
* **[[Tuščios transporto priemonės svoris|Tuščio svoris]]:** 1850&nbsp;kg (4079&nbsp;svarų)
* **[[Maksimalus kilimo svoris]]:** 2238&nbsp;kg (4934&nbsp;svarų)
* **Variklis:** 
** 1 × Fiat A.74 R.C.38 14 cilindrų oru aušinamas radialinis stūmoklinis variklis, išvystantis 649&nbsp;kW (870&nbsp;AG) galios kilimo metu.
*** arba
** 1175 AG galios vienaeilis variklis Alfa Romeo RAI000 RC44-la Monsonie 

**Parametrai**

* **[[V greičiai|Maksimalus greitis]]:** 510&nbsp;km/h (320&nbsp;mylios per valandą, 280&nbsp;mazgai)
* **Skrydžio nuotolis:** 770&nbsp;km (480&nbsp;mylios, 420&nbsp;jūrmylės) skrendant 455 km/h (283 mylių per valandą) greičiu
* **[[Skrydžio lubos]]:** 9500&nbsp;m (31 200&nbsp;pėdų)
* **Kilimo laikas:** iki 6500 m (21 325 pėdų) - 6 min 30 sek.

**Ginkluotė**

* **Pabūklai:** 2 × 12,7 mm į priekį šaudantys Breda-SAFAT kulkosvaidžiai

## Taip pat skaitykite
Panašaus laikotarpio, paskirties ir konstrukcijos orlaiviai

* Caproni Vizzola F.4

## Išnašos

## Literatūra

*  
* Green, William, and Gordon Swanborough. *The Complete Book of Fighters: An Illustrated Encyclopedia of Every Fighter Aircraft Built and Flown*. New York: SMITHMARK Publishers, 1994. ISBN 0-8317-3939-8.